

REPUBLIKA HRVATSKA

KARLOVAČKA ŽUPANIJA

 OPĆINA TOUNJ

OPĆINSKO VIJEĆE

KLASA: 025-01/22-01/01

URBROJ: 2133-20-03-22-02

Tounj, 27. svibnja 2022. godine

Na temelju članka 412. Zakona o trgovačkim društvima društvu (“Narodne novine” br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22) , članka 68. Zakona o gospodarenju otpadom („Narodne novine“ broj: 84/21 i članka 30. Statuta Općine Tounj („Glasnik Karlovačke Županije“ broj: 12/21, 11/22) Općinsko vijeće Općine Tounj na svojoj 4. sjednici održanoj dana 27. svibnja 2022. donijelo je

**ODLUKU**

**o kupnji 1% poslovnog udjela u temeljnom kapitalu**

**trgovačkog društva Vojnić Komunalac d.o.o.**

Članak 1.

Općina Tounj, Linije 3b, Tounj OIB: 55680038973, pružanje javnih usluga prikupljanja mješovitog komunalnog otpada i prikupljanje razgradivog komunalnog otpada; odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada, i prijevoz tog otpada do ovlaštene osobe za obradu tog otpada, kao i druge poslove vezane uz postupanje sa otpadom obavljat će putem trgovačkog društva VOJNIĆ KOMUNALAC d.o.o. sa sjedištem u Vojniću, Andrije Hebranga 9, OIB: 34803293727, upisanog pod MBS: 020034953. i to zajednički sa Općinom Vojnić temeljem pismeno sklopljenog Sporazuma.

Članak 2.

U cilju realizacije ove Odluke, Općina Tounj od Općine Vojnić , koja ima poslovne udjele u trgovačkom društvu VOJNIĆ KOMUNALAC d.o.o. preuzima 1% poslovnog udjela upisanog temeljnog kapitala Vojnić Komunalac d.o.o. , a što iznosi 400,00 kuna.

Općina Tounj za preuzimanje udjela sukladno stavku 1. ove točke platit će naknadu Općini Vojnić

u iznosu od 400,00 kuna, a što predstavlja 1% vrijednosti temeljnog kapitala

Članak 3.

Općinski načelnik Općine Tounj kao izvršno tijelo Općine Tounj i Općinski načelnik Općine Vojnić te direktor trgovačkog društva Vojnić Komunalac d.o.o. . nastavit će sa aktivnostima u cilju realizacije ove Odluke, te o tijeku postupka kontinuirano informirati Općinsko vijeće.

Članak 4.

Ova Odluka stupa na snagu osmog dana od dana objave u „Glasniku Karlovačke Županije“

PREDSJEDNIK:

Darko Meašić